अक्सर ऐसा देखा जाता है कि हम बच्चों के लिए सबकुछ कर देना चाहते हैं। उनकी हर जिद पूरी कर देना चाहते हैं, और परेशानी यहीं से शुरू हो जाती है। इस बारे में डॉ कुमुद कहती हैं " हमें इससे बचना होगा। कोई भी जिद पूरी करने से पहले ये सोचना होगा कि उसके दूरगामी परिणाम क्या होंगे। जब बच्चों को हां की आदत पड़ जाती है तो वे ना नहीं सुनना चाहते। और न सुनते ही वे हिंसक हो जाते हैं। हमें बचपन से ही इस पर लगाम लगानी चाहिए।"